রূপালী ব্যাংকের মূলধনের পরিমাণ ১ হাজার ৯২ কোটি টাকা। চলতি বছরের সেপ্টেম্বর শেষে ব্যাংকটির খেলাপি ঋণ দাঁড়িয়েছে ৩ হাজার ২৯ কোটি টাকা। এ হিসাবে রাষ্ট্রায়ত্ত ব্যাংকটির মূলধনের ২৭৭ শতাংশ খেলাপি ঋণ। রাষ্ট্রায়ত্ত বেসিক ব্যাংকের ২ হাজার ৫৯৩ কোটি টাকা মূলধনের বিপরীতে সেপ্টেম্বর শেষে খেলাপি ঋণ ছিল ৬ হাজার ৭৯৪ কোটি টাকা। অর্থাৎ বেসিক ব্যাংকের মূলধনের ২৬১ শতাংশই খেলাপি ঋণ। রাজশাহী কৃষি উন্নয়ন ব্যাংকের ৪০৬ কোটি টাকা মূলধনের বিপরীতে খেলাপি ঋণের পরিমাণ ৯৭৫ কোটি টাকা। এ হিসাবে ব্যাংকটির খেলাপি ঋণ মূলধনের ২৩৯ শতাংশ। এছাড়া বাংলাদেশ কমার্স ব্যাংকের ৩৪১ কোটি টাকা মূলধনের বিপরীতে ২০১৬ সালের সেপ্টেম্বর শেষে খেলাপি ঋণের পরিমাণ দাঁড়িয়েছে ৫৩৩ কোটি টাকা। এ হিসাবে ব্যাংকটির খেলাপি ঋণ মূলধনের ১৫৬ শতাংশ। আর মূলধন ঘাটতিতে রয়েছে আইসিবি ইসলামিক ও বাংলাদেশ কৃষি ব্যাংক। চলতি বছরের সেপ্টেম্বর শেষে ব্যাংক দুটির খেলাপি ঋণ দাঁড়িয়েছে যথাক্রমে ৫৪৬ কোটি ও ৪ হাজার ৮৪১ কোটি টাকা।